**Bhumibol Adulyadej** eli hallitsijanimeltään **Rama IX**, myös **Rama Suuri** ([pʰūː.mí.pʰōn ʔā.dūn.jā.dèːt], thaiksi ภูมิพลอดุลยเดช, 5. joulukuuta 1927 Cambridge, Yhdysvallat – 13. lokakuuta 2016 Bangkok, Thaimaa) oli Thaimaata hallitsevan Chakri-dynastian yhdeksäs kuningas.

*Bhumibol* on paalin kieltä ja tarkoittaa ’maan voimaa’.

Tausta ja nuoruus
-----------------

Opintonsa Bhumibol suoritti Lausannen yliopistossa Sveitsissä. Vuonna 1948 hän oli Sveitsissä autokolarissa, jossa hän menetti oikean silmänsä; sen jälkeen hän käytti silmäproteesia.

Kuninkaana
----------

Vuonna 1946 valtaistuimelle noussut Bhumibol oli viimeisinä vuosinaan maailman sen hetken monarkeista ollut pisimpään valtaistuimella. Hän peri kruunun veljeltään Ananda Mahidonilta, joka sai surmansa epäselvissä olosuhteissa. Bhumibol kruunattiin virallisesti kuninkaaksi 5. toukokuuta 1950 kuninkaallisessa palatsissa Bangkokissa.

Vuonna 1956 Bhumibol suoritti uskonnolliset velvollisuutensa ja toimi hetken aikaa buddhalaisena munkkina. Tuona aikana hänen vaimonsa, kuningatar Sirikit, toimi hänen sijaishallitsijanaan.

### Vaikutusvaltainen monarkki

Vaikka Bhumibol oli perustuslaillinen, edustuksellinen monarkki, oli hän erittäin vaikutusvaltainen henkilö Thaimaan sisäpolitiikassa. Kuningas on useasti puuttunut tapahtumien kulkuun – viimeisen kerran vuonna 2006, jolloin hän antoi siunauksensa armeijan hankkeelle pääministeri Thaksin Shinawatran syrjäyttämiseksi sotilasvallankaappauksessa. Vuoden 1932 palatsivallankumouksen jälkeen seurasi sarja heikkoja kuninkaita ja sijaishallitsijoita, mutta Bhumibol pyrki ja onnistui palauttamaan kuningashuoneelle sen entistä vaikutusvaltaa ja tässä hän osoittautui taitavaksi tasapainoilijaksi armeijan ja siviilien valtapolitiikan keskiössä.

### Majesteettirikoslaki

Kuningasinstituution suojaksi on laadittu ankara majesteettirikospykälä, jonka mukaan on kiellettyä arvostella kuningasta tai kuningashuoneen jäseniä. Kuninkaan kanta lain soveltamiseen oli yleensä suvaitsevampi kuin hallituksen tai armeijan edustajien, jotka ovat käyttäneet lakia opposition suitsemiseen tai kilpailijoiden hiljentämiseen.

Majesteettirikoslakia valvotaan myös Thaimaan rajojen ulkopuolella. YouTubessa oli huhtikuussa 2007 materiaalia, joka pilaili kuningas Bhumibol Adulyadejin kustannuksella. Maa esti tällöin kansalaisiltaan pääsyn sivustolle. Pääsy palautettiin vasta syyskuussa, kun YouTube suostui sensuroimaan kuningaskritiikin thaimaalaisilta käyttäjiltä.

Arvonimet
---------

Thaimaan ulkopuolella Bhumibolia kutsuttiin yleensä hallitsijanimellä *Rama IX*, mutta thain kielessä häneen ei koskaan viitattu nimellä Rama, joka on peräisin hindulaisesta eepoksesta Ramayanasta. Thaiksi häneen viitattiin ilmaisulla *Ratchakan Thi Kao* (รัชกาลที่ 9, 'yhdeksännen kuninkaan hallituskausi'). Tavallisessa kielenkäytössä hänestä puhuttiin arvonimillä *Nai Luang* tai *Phra Chao Yu Hua* (ในหลวง tai พระเจ้าอยู่หัว, 'Majesteetti' tai 'Herramme'), ei koskaan etunimellä. Toisinaan häntä kutsuttiin arvonimellä *Chao Chiwit* ('Elämän Herra'). Virallisissa dokumenteissa hän oli *Phrabat Somdej Phra Chao Yu Hua* (พระบาทสมเด็จพระเจ้าอยู่หัว) tai *Phrabat Somdej Phra Paraminthara Maha Bhumibol Adulyadej* (พระบาทสมเด็จพระปรมินทรมหาภูมิพลอดุลยเดช). Allekirjoituksenaan hän käytti ภูมิพลอดุลยเดช ป.ร. (Bhumibol Adulyadej Po Ro; joka kääntyy latinaksi Bhumibol Adulyadej R[ex]).

Hänen täydellinen kuninkaallinen seremonianimensä oli พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร์ สยามินทราธิราช บรมนาถบพิตร (Phrabat Somdej Phra Paramindra Maha Bhumibol Adulyadej Mahitaladhibet Ramadhibodi Chakrinarubodindara Sayamindaradhiraj Boromanatbophit).

Terveys ja kuolema
------------------

13. lokakuuta 2007 Bhumibol joutui leikkaukseen Bangkokin Siriratin sairaalaan aivoverenkiertohäiriön vuoksi, joka haittasi oikean puolen toimintaa ja aivojen hapensaantia. Leikkaus, jossa poistettiin kuninkaan oikeassa sääressä ollut verihyytymä, kesti kahdeksan tuntia. Leikkauksen ja lääkehoidon jälkeen monarkin voinnin kerrottiin parantuneen. Viime vuosinaan Thaimaan kuninkaan terveys oli heikko. Kesäkuussa 2007 kuningas mursi kylkiluunsa kaatuessaan palatsinsa pihamaalla ja heinäkuussa 2007 hän sai selkäydinkanavan ahtauman ja selkäkivun vuoksi hoitoa. Hänellä oli myös sydänperäisiä vaivoja.

Vuonna 2016 Bhumibol joutui sairaalaan muun muassa munuais- ja keuhko-ongelmien vuoksi. Hän menehtyi Siriraj-sairaalassa 88-vuotiaana ja Thaimaahan julistettiin vuoden mittainen suruaika virkamiehille.

Kuninkaan ruumiin tuhkaus pidettiin 26. lokakuuta 2017.

Perhe ja yksityiselämä
----------------------

Kuningas Bhumibol Adulyadej oli naimisissa serkkunsa, Thaimaan Ranskan-suurlähettilään tyttären Sirikit Kittiyakaran kanssa. Hallitsijapariskunta sai neljä lasta:

* Prinsessa Ubol Ratana (s. 5. huhtikuuta 1951 Lausanne, Sveitsi)
* Kuningas Maha Vajiralongkorn (s. 28. heinäkuuta 1952 Bangkok)
* Prinsessa Sirindhorn (s. 2. huhtikuuta 1955 Bangkok)
* Prinsessa Chulabhornwalailak, (s. 4. heinäkuuta 1957 Bangkok)

Kuningas Bhumibol Adulyadejin lapsenlapsi Bhumi Jensen menehtyi tsunamikatastrofissa 2004. Hän oli prinsessa Ubol Ratanan ja Peter Ladd Jensenin poika.

Kuningas oli myös radioamatööri, joka toimi myös Thaimaan radioamatöörien yhdistyksen tukijana. Hänen asematunnuksensa oli *HS1A*.

Galleria
--------

* Bhumibolin vaakuna kuninkaanaBhumibolin vaakuna kuninkaana
* Bhumibolin saksofoni esillä Thaimaan kansallismuseossaBhumibolin saksofoni esillä Thaimaan kansallismuseossa
* Bhumibol Adulyadej (oikealla) ja Vladimir Putin.Bhumibol Adulyadej (oikealla) ja Vladimir Putin.
* Kuningashuoneen julkaisema ilmoitus Bhumibolin kuolemastaKuningashuoneen julkaisema ilmoitus Bhumibolin kuolemasta

Lähteet
-------

1. ↑  "Maailman johtajat", *Guinness World Records - Suuri ennätyskirja 2001*, s. 44. Suomentanut Alanen, Asko; Hakuli, Seppo; Huovila, Henna-Riikka et al.. Helsinki: Helsinki Media, 2000. ISBN 951-32-1035-9. (suomeksi)
2. ↑  *The Rotarian*. Rotary International, 2000-11. Teoksen verkkoversio (viitattu 18.4.2022). (englanniksi)
3. ↑  H.M. King Bhumibol Rama IX Simply-Thai.com.  Arkistoitu 11.6.2008. Viitattu 1.6.2008. (englanniksi)
4. ↑  Thaimaan kuningas on kuollut *Ilta-Sanomat*.  13.10.2016. Viitattu 13.10.2016.
5. 1 2 3  Biography of His Majesty King Bhumibol Adulyadej The Golden Jubilee Network. Viitattu 1.6.2008. (englanniksi)
6. 1 2  Murphy, John: Thailand's 'Soul of the Nation'  27.11.2002. BBC News. Viitattu 7.2.2010. (englanniksi)
7. ↑  AP Was There: 1950 Coronation of Thailand's King Bhumibol *AP NEWS*.  3.5.2019. Viitattu 18.4.2022. (englanniksi)
8. ↑  Guida M. Jackson: *Women Rulers Throughout the Ages: An Illustrated Guide*. ABC-CLIO, 1999-09-23. ISBN 978-1-57607-462-6. Teoksen verkkoversio (viitattu 18.4.2022). (englanniksi)
9. 1 2  McGeown, Kate: Thai king remains centre stage  21.9.2006. BBC News. Viitattu 1.6.2008. (englanniksi)
10. ↑  Corben, Ron: Thai army ousts prime minister *The Seattle Times*.  20.9.2006. Viitattu 1.6.2008. (englanniksi)
11. ↑  McElroy, Damien: King holds key to the fate of Thailand's coup *The Telegraph*.  20.9.2006. Viitattu 1.6.2008. (englanniksi)
12. ↑  Roberts, John: Military coup ousts Thai prime minister  21.9.2006. World Socialist Web Site. Viitattu 1.6.2008. (englanniksi)
13. ↑  Bowring, Philip: Anniversary of a modern monarch: Editorials & Commentary - International Herald Tribune *The New York Times*.  7.6.2006. Viitattu 1.6.2008. (englanniksi)
14. ↑  Tambiah, Stanley J.: The Shaping of Thailand by the Chakri Dynasty  1999. Harvard University.  Arkistoitu 7.11.2016. Viitattu 1.6.2008. (englanniksi)
15. ↑  Aryan, Gothom: Thai Monarchy *idea.int*.  Arkistoitu 25.2.2009. Viitattu 1.6.2008. (englanniksi)
16. ↑  Crossette, Barbara: King Bhumibol's Reign *The New York Times*.  21.5.1989. Viitattu 1.6.2008. (englanniksi)
17. ↑  Streckfuss, David: Is it now time to discuss lese majeste law? *Bangkok Post*.  11.4.2007. Viitattu 7.5.2007. (englanniksi)
18. ↑  Laurila, Jenni: Kuninkaan loukkaaminen pimensi YouTuben Thaimaassa  4.4.2007. Tietoviikko.fi.  Arkistoitu 2.5.2007. Viitattu 5.4.2007.
19. ↑  Long Live our Thailand King  9.6.2006. YouTube. Viitattu 5.4.2007.
20. ↑  Räihä, Kaarlo "Agent 007": Thaimaalaiset pääsevät jälleen YouTuben pariin  2.9.2007. AfterDawn. Viitattu 15.10.2007.
21. ↑  Head, Jonathan: Why Thailand's king is so revered  5.12.2007. BBC News. Viitattu 31.5.2008. (englanniksi)
22. ↑  Thailand's king taken to hospital  13.10.2007. BBC News. Viitattu 7.2.2010. (englanniksi)
23. ↑  Thailand's beloved king hospitalized  13.10.2007. Msnbc.com.  Arkistoitu 15.10.2007. Viitattu 7.2.2010.
24. ↑  Tuomaala, Erja: Thaimaa hiljeni suruun – kuningas Bhumibol julistettiin kuolleeksi  13.10.2016. Yleisradio.
25. ↑  Thai king's cremation set for Oct. 26: government official *Reuters*.  19.4.2017. Viitattu 18.4.2022. (englanniksi)
26. ↑  King of Thailand HS1A (sk)  14.10.2016. The National Association for Amateur Radio in Australia. Viitattu 14.10.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bhumibol Adulyadej**.
* Nuoren kuninkaan tarina *Bangkok Post* -lehdessä.(englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Latvia
* Japani
* Tšekki
* Australia
* Kreikka
* Kroatia
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
* Te Papa (New Zealand)

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* NARA
* SNAC
* IdRef

 |

 |